strabo.geographica 17.1.18
μετὰ δὲ τὸν Κάνωβον ἔστι τὸ Ἡράκλειον Ἡρακλέους ἔχον ἱερόν · εἶτα τὸ Κανωβικὸν στόμα καὶ ἡ ἀρχὴ τοῦ Δέλτα . τὰ δʼ ἐν δεξιᾷ τῆς Κανωβικῆς διώρυγος ὁ Μενελαΐτης ἐστὶ νομὸς ἀπὸ τοῦ ἀδελφοῦ τοῦ πρώτου Πτολεμαίου καλούμενος , οὐ μὰ Δία ἀπὸ τοῦ ἥρωος , ὡς ἔνιοί φασιν ὧν καὶ Ἀρτεμίδωρος . μετὰ δὲ τὸ Κανωβικὸν στόμα ἔστι τὸ Βολβιτικόν , εἶτα τὸ Σεβεννυτικὸν καὶ τὸ Φατνιτικόν , τρίτον ὑπάρχον τῷ μεγέθει παρὰ τὰ πρῶτα δύο , οἷς ὥρισται τὸ Δέλτα · καὶ γὰρ οὐ πόρρω τῆς κορυφῆς σχίζεται εἰς τὸ ἐντὸς τοῦ Δέλτα . τῷ δὲ Φατνιτικῷ συνάπτει τὸ Μενδήσιον , εἶτα τὸ Τανιτικὸν καὶ τελευταῖον τὸ Πηλουσιακόν . ἔστι δὲ καὶ ἄλλα τούτων μεταξὺ ὡς ἂν ψευδοστόματα ἀσημότερα . ἔχει μὲν οὖν εἰσαγωγὰς τὰ στόματα , ἀλλʼ οὐκ εὐφυεῖς οὐδὲ μεγάλοις πλοίοις ἀλλʼ ὑπηρετικοῖς διὰ τὸ βραχέα εἶναι καὶ ἑλώδη . μάλιστα μέντοι τῷ Κανωβικῷ στόματι ἐχρῶντο ὡς ἐμπορίῳ , τῶν κατʼ Ἀλεξάνδρειαν λιμένων ἀποκεκλειμένων , ὡς προείπομεν . μετὰ δὲ τὸ Βολβίτινον στόμα ἐπὶ πλέον ἔκκειται ταπεινὴ καὶ ἀμμώδης ἄκρα · καλεῖται δὲ Ἀγνοῦ κέρας · εἶθʼ ἡ Περσέως σκοπὴ καὶ τὸ Μιλησίων τεῖχος · πλεύσαντες γὰρ ἐπὶ Ψαμμιτίχου τριάκοντα ναυσὶ Μιλήσιοι ( κατὰ Κυαξάρη δʼ οὗτος ἦν τὸν Μῆδον ) κατέσχον εἰς τὸ στόμα τὸ Βολβίτινον , εἶτʼ ἐκβάντες ἐτείχισαν τὸ λεχθὲν κτίσμα · χρόνῳ δʼ ἀναπλεύσαντες εἰς τὸν Σαϊτικὸν νομὸν καταναυμαχήσαντες Ἰνάρων πόλιν ἔκτισαν Ναύκρατιν οὐ πολὺ τῆς Σχεδίας ὕπερθεν . μετὰ δὲ τὸ τῶν Μιλησίων τεῖχος ἐπὶ τὸ Σεβεννυτικὸν προϊόντι στόμα λίμναι εἰσίν , ὧν ἡ ἑτέρα Βουτικὴ καλεῖται ἀπὸ Βούτου πόλεως , καὶ ἡ Σεβεννυτικὴ δὲ πόλις καὶ ἡ Σάις , μητρόπολις τῆς κάτω χώρας , ἐν ᾗ τιμῶσι τὴν Ἀθηνᾶν · ἐν δὲ τῷ ἱερῷ αὐτῆς ἡ θήκη κεῖται τοῦ Ψαμμιτίχου · περὶ δὲ τὴν Βοῦτον καὶ Ἑρμοῦ πόλις ἐν νήσῳ κειμένη · ἐν δὲ τῇ Βούτῳ Λητοῦς ἐστι μαντεῖον .
Lemmas: μετά δέ ὁ Κάνωβος εἰμί ὁ Ἡράκλειος Ἡρακλῆς ἔχω ἱερός · εἶτα ὁ Κανωβικός στόμα καί ὁ ἀρχή ὁ Δέλτα . ὁ δέ ἐν δεξιός ὁ Κανωβικός διῶρυξ ὁ Μενελαΐτης εἰμί νόμος ἀπό ὁ ἀδελφός ὁ πρῶτος Πτολεμαῖος καλέω , οὐ μά Ζεύς ἀπό ὁ ἥρως , ὡς ἔνιοι φημί ὅς καί Ἀρτεμίδωρος . μετά δέ ὁ Κανωβικός στόμα εἰμί ὁ Βολβιτικός , εἶτα ὁ Σεβεννυτικός καί ὁ Φατνιτικός , τρίτος ὑπάρχω ὁ μέγεθος παρά ὁ πρῶτος δύο , ὅς ὁρίζω ὁ Δέλτα · καί γάρ οὐ πρόσω ὁ κορυφή σχίζω εἰς ὁ ἐντός ὁ Δέλτα . ὁ δέ Φατνιτικός συνάπτω ὁ Μενδήσιος , εἶτα ὁ Τανιτικός καί τελευταῖος ὁ Πηλουσιακός . εἰμί δέ καί ἄλλος οὗτος μεταξύ ὡς ἄν ψευδόστομα ἄσημος . ἔχω μέν οὖν εἰσαγωγή ὁ στόμα , ἀλλά οὐ εὐφυής οὐδέ μέγας πλοῖον ἀλλά ὑπηρετικός διά ὁ βραχύς εἰμί καί ἑλώδης . μάλα μέντοι ὁ Κανωβικός στόμα χράω ὡς ἐμπόριον , ὁ κατά Ἀλεξάνδρεια λιμήν ἀποκλείω , ὡς προλέγω . μετά δέ ὁ Βολβίτινον στόμα ἐπί πολύς ἔκκειμαι ταπεινός καί ἀμμώδης ἄκρον · καλέω δέ Ἀγνώς κέρας · εἶτα ὁ Περσεύς σκοπή καί ὁ Μιλήσιος τεῖχος · πλέω γάρ ἐπί Ψαμμίτιχος τριάκοντα ναῦς Μιλήσιος ( κατά Κυαξάρας δέ οὗτος εἰμί ὁ Μῆδος ) κατέχω εἰς ὁ στόμα ὁ Βολβίτινον , εἶτα ἐκβαίνω τειχίζω ὁ λέγω κτίσμα · χρόνος δέ ἀναπλέω εἰς ὁ Σαϊτικός νόμος καταναυμαχέω Ἴναρα πόλις κτίζω Ναύκρατις οὐ πολύς ὁ Σχεδία ὕπερθεν . μετά δέ ὁ ὁ Μιλήσιος τεῖχος ἐπί ὁ Σεβεννυτικός προέρχομαι στόμα λίμνη εἰμί , ὅς ὁ ἕτερος Βουδικός καλέω ἀπό Βούτης πόλις , καί ὁ Σεβεννυτικός δέ πόλις καί ὁ Σάϊς , μητρόπολις ὁ κάτω χώρα , ἐν ὅς τιμάω ὁ Ἀθήνη · ἐν δέ ὁ ἱερόν αὐτός ὁ θήκη κεῖμαι ὁ Ψαμμίτιχος · περί δέ ὁ Βοῦτος καί Ἑρμῆς πόλις ἐν νῆσος κεῖμαι · ἐν δέ ὁ Βοῦτος Λητώ εἰμί μαντεῖον .